Harusi ya kakangu
Language: Swahili | Genre: Creative_writing

HARUSI YA KAKANGU.

Naikumbuka siku yenyewe kama ilikuwa jana tu. Maandalizi yalianza jioni.
Yalikuwa maandalizi kabambe bin kamambe. Jioni yenyewe jua la jioni
lilitua upande wa magharibi huku likionekana chungwa. Ng'ombe walikimbia
kuingia zizini. Walitoka malishoni huku wakiwa na furaha ya kula na
kushiba. Ungedhani pia wao walifurahia harusi ya kesho. Kuku pia
walikimbia kizimbani. Walikuwa na wasiwasi kwani waliona moshi ukifuja
kote. Hawakuelewa ni nani kesho atakuwa mekoni. Uwanja wetu ulikuwa
umepambwa na maua. Si mawaridi. Si asimani. Kwa chini muziki ulisikika
ukidundadunda. Watu walikuwa wakiingia mmoja baada ya wengine. Kwa wale
wapenzi wa muziki wa usiku walifika kwa wingi. Wao ni watu wanaopenda
giza. Utawaona wakinengua viuno tu usiku. Jua likitoka huezi ukaona mtu.
Vijana kwa wazee walifika mkesha wa siku ya harusi. Bila kusahau akina
dada wapenda giza. Pia wao hawakuachwa nyuma. Familia yetu pia ilifika
kwa wingi sana. Ilikuwa ni kama fursa nyingine ya kukutana kama familia.
Unajua familia nyingi hukutana tu wakati wa mziba. Kinyume na wa kwetu
tulikuwa tumekutana siku ya furaha. Ilikuwa tena fursa mzuri kukutana na
watoto wa dada zangu. Nilijivunia sana waliponiita mjomba. Nikiwa
nimekaa kwenye kundi ndogo la vijana walikuwa wanatokea na kuniita,
"uncle, uncle, ". Furaha ilioje?

Vyakula doladola vilikuwa vinaandaliwa. Vijana waliokuwa pombe kwao ni
kama chai waling'ang'ana kumchinja fahali. Wapishi wengine walifika na
walikuwa wakiandaa vitoe vya siku hiyo. Mimi kwa kuwa nilikuwa na
ugonjwa wa pumu, moshi kwangu ni adui. Tena vumbi na baridi pia ni adui.
Kwa hivyo nilikuwa nimevalia magwanda yangu ya baridi. Lengo kuu baridi
isije ikanikosesha uhondo wa jana. Mwendo wa saa tatu hivi usiku watu
walikuwa wamefurahia muziki kweli kweli. Kuna wale waliocheza mtindo wa
kiuno jitetee. Kuna wale waliokosa aibu na kushikana na kucheza kana
kwamba wamo vilabuni. Niliwasindikiza watoto waende wakalale kwani
vijana walikuwa wakicheza michezo mbaya. Nilirudi na kukaa pekee yangu
huku nikitazama jinsi vijana waliokuwa wakiburudika. Isitoshe wengine
walikuwa wamelewa.

Nilimwona msichana tuliyesoma naye shule ya msingi akiwa pale pale.
Alikuwa akicheza na kila mvulana. Kuna wale waliopigana ili kupata
nafasi ya kucheza naye. Wengine walifurahia kulisha macho yao tu.
Nilipokuwa nimezama kwenye usingizi, nilishtushwa na mguzo fulani.
Ulikuwa ni mguzo laini. " Woow mambo?" Ilikuwa ni sauti ambayo ingemtoa
nyoka pango. "Niko salama labda wewe?” Nilimjibu huyo binti. Kisha
akaniuliza kama bado namkumbuka. Nilimwambia la. Kwa kuwa ilikuwa ni
usiku basi singeweza kumwona vyema. Labda kama tungekuwa mwangani.
Alinikumbusha tuliwahi soma naye shule ya msingi huko Makini. Nilivuta
taswira na kisha nikamkumbuka. Alikuwa kidogo kapungua mwili. Hakuwa
jinsi tulivyokuwa tunamjua huko Makini. Kitu moja alichokuwa anapenda
sana, alipenda kupatika na kuandamwa na kesi za mapenzi. Nakumbuka siku
moja akija shuleni alipata waraka kwenye meza yake ya vitabu. Watu
walimshinikiza aende akaripoti lakini yeye kakataa. Nilimsaili maswali
kadhaa.

"Umepotelea wapi? Je uliendeleza masomo yako? Ulishapata mchumba au
bado?" Nilimaliza maswali yangu na kisha kumwachia ukumbi. Aliniambia
kwamba hakumaliza masomo yake. Aliachia kidato cha tatu baada ya
kupajikwa ujauzito. Alinipa hadithi kidogo ya maisha yake. Ilikuwa ni
hadithi za ajabu. Alinishauri kwamba ndoa ni nzito. Kuna sisi ambao
tulikimbilia. Saaa hivi tunatamani kurudi nyumbani tusiweze. Ndoa
yahitaji uvumilivu. Mara kwa mara nimepigwa na mume wangu. Aliweza
kunionyesha magovi. Yalikuwa yakushtusha. Tulipiga hadithi hadi mwendo
wa saa sita. Si elimu. Si maisha. Yote tulichambua.

Tuliagana sote na mimi nikaelekea kupata lepe la usingizi. Kwa kuwa
sikuwa napenda baridi, ilifanya niwaache vijana wakifurahia muziki mimi
nikaende nishtaki usingizi. Nilikuwa nafikiria mambo mengi sana. Kwa
kuwa sisi tulitoka katika familia ya mamangu kuwa na wake wenza nilianza
kujifikiria. Nilifikiria rafiki yangu yule wa mateso ndoani. Nikafikiria
pia mimi mpenzi wangu na kisha nikajipata familia yote iko mkutanoni.
Kulikuwa na familia zote mbili. Mama wa gambo alikuwepo na watoto wake.
Huyo mama hakuwa na nia njema nasi. Mara kwa mara angewaambia watoto
wake kwamba sisi ni watu wabaya. Alishauri watoto wake kutokutagusana na
sisi. Sijui mbona alipenda kuleta uadui. Baada ya kakangu kutoka ng'ambo
baba aliitisha kikao cha dharura. Ilikuwa ni kama kusherekea ndungu
yangu Hamisi baada ya kutoka ng'ambo na shada ya uzamili ya udaktari.
Watu walikuwa wengi. Ilikuwa ni fursa ya baba kutoa hotuba yake ya
familia.

Aliamuru kwamba Hamisi ndiye atakaye ridhi hii mali yake iwapo
ataondoka. Baba alisema hayo yote kwani umri wake na ugonjwa wake wa
vidonda vya tumbo ulikuwa unammaliza. Alifika mahali akadhoofika kiafya.
Basi alisema kwamba mali hii itakuwa chini ya Hamisi. Usoni mwa
mamagambo jina lake Bi. Zuhura alionekana mwenye kuudhika. Basi mkutano
ulipoisha akamwita mtoto wake Omega. Mimi nilikuwa nyuma ya mlango na
kusikia yale yote yaliyokuwa yakiendelea. Alisisitiza na kumtukana
Omega. Alimwuliza kwani yeye amefurahia uamuzi wa babangu. Omega
akamjibu ndio haoni tatizo. Sisi sote ni kaka na baba kama ashafanya
uamuzi yote ni sawa. Jambo hili lilimwuma sana Bi. Zuhura. Alitaka
kumpiga lakini asiweze. Ila alimwambia tu shauri yake.

Siku nyingine tulichukua gari na kuelekea kwenye duka la jumla. Mimi,
Hamisi kakang na Omega aliyekuwa tumemchukulia kama kakatu. Tulienda
tukaketi na akatokea msichana binti mrembo sana. Huyo ni ukweli
hakuzaliwa. Huyo tu alitemwa na nyuni kutoka angani. Walianza maongezi
na hapo hapo wakawa marafiki na Omega. Kumbe yeye ndiye aliyekuwa
ametumwa na Bi. Zuhura. Kwa kweli mwanamke ni mtu ambaye anaweza
kumfanya kijana kumkana mamake. Kama unadhani nakudanganya, ni nani
aliyemwambia adamu ale tunda lilikuwa limekatazwa? Je ni nani aliyemnyoa
Samsoni? Haha kwa kweli hawa kina dada sijui waliumbwa kwa mavumbi gani.
Ama kwa mavumbi yalioumba nyota. Mimi sifahamu.

Basi muda ulienda Bi. Zuhura akapanga njama akamwua baba. Hapo sasa
wakaanza kuona ni jinsi gani mali itarudi kwa Omega aliyekuwa mtoto
wake. Binti huyo jina lake Jeevine alimfanya Omega na Hamisi kuwa
maadui. Nilikwambia hawa wanawake. Haha. Basi kutokea hapo Omega alianza
kutumia mali ya marehemu babangu kama anavyotaka. Akiambiwa na hamisi
anakataa kumtii.

Siku moja basi Hamisi akiwa kwenye hamsini zake, alivamiwa na watu
wawili. Ni wale wale tu waliomwekea baba sumu kwenye kikombe cha chai
akiwa pale mkahawani. Wakati huu walikuja na kumpulizia Hamisi dawa
machoni. Hamisi hakuweza kuona. Alilia kwa uchungu. Hii yote ilikuwa ni
njama ya Bi. Zuhura na Jeevine. Walifaulu. Hamisi akipoteza macho yake.
Mali sasa ikawa mikononi mwa Omega. Alikuja akaiba sitakabadhi zake
zote. Yeye akaweka na kuwa mumiliki sasa wa mali hiyo. Alivuja pesa.
Walianza kumtesa Hamisi. Waliacha Hamisi kushinda mchana bila chakula.
Nakumbuka siku moja nikitokea hamsini zangu, nilipata hamisi akipapasa
ili awashe stima akapike. Kumbuka yeye ni kipofu. Nilimtazama huku
machozi yakinitoka. Alipapasa vyema, akachukua sufuria. Kisha akawasha
stima. Hakuwa anajua ni gani imewaka. Aliekelea mkono kwenye jiko la
kupikia. Lo! Niliposhtuka niliamka. Kwenye mlango alikuwa ni mwamu
wangu. "Uncle, uncle wanasemaaaaa atiii uamkeee!' Mtoto aliongea kwa
juu. Nilishtuka. Kwani hii yote imekuwa ni ndoto?

Nilienda moja kwa moja hadi dirishani. Kuangalia nje jua la asubuhi
lilipasua upande wa matlai. Lilikuwa linasabahi nchi kwa miale yake ya
zari. Umande nyasini ulimetameta na kucheza danedane kama
almasi.Nilipigaa guu mosi guu pili hadi sebuleni. Sebuleni nilipata meza
ikilalamika kwa uzani wa chakula. Niliamua kuelekea bafuni kugoka kwa
maji fufutende. Muda wa paka kunawia mate yake nilikuwa nishamaliza na
kurudi sebuleni. Niliwakuta wavyele wangu wamekaa tayari kuanza
kuteremsha kiasha kinywa. Tulikaa na zote tukafurahia chakula ambacho
kilikuwa kitamu mithili ya halua kwa tende.

Tuliekea vyumbani mwetu na kila mmoja kuvalia nguo iliyokuwa imetengwa
kwa siku hiyo. Mama pamoja na baba wote walikuwa wameshamaliza na
wanatungonjea garini. Dada yangu alivalia nadhifu. Kaka wangu pia
walivalia kiasi cha tausi kuonea wivu. Tulielekea wote garini. Ilikuwa
ni gari aina ya mercedes benz. Rangi yake ya damu iliokosa.

Tulipofika njiani, sote tulikuwa na furaha mithili mkulima aliyeona
wingu baada ya muda mrefu wa kiangazi. Tuliimba na kumsifu Mola. Muda wa
paka kunawia mate yake tulifika kanisani. Kanisa lilikuwa limerembeshwa.
Akina dada na akina mama wote walimetameta. Bila kusahau akina baba,
wote walivalia nadhifu. Tuliketi na tukangonjea bibi harusi. Mimi kwa
sababu nilikuwa mbwakoko, sikuweza kutulia. Nilianza kuranda randa. Huku
nikiwa mwingi wa furaha. Nilipokuwa kwenye hamsini zangu, niliweza kuona
mlolongo wa magari. Lo! Alikuwa bibi harusi. Niliekea kuwalaki bibi
harusi. Walifika na kisha kushuka garini. Alikuwa ni kidosho aliyeumbwa
kaumbika. Hakuwa mnene tipwatipwa wala mkonde kimbaumbau. Bali alikuwa
mwenye umbo la wastani. Vidodo vyake vya mviringo vilisimama tisti
kifuani pake kama vitumbua vilivyochongwa na mfinyanzi stadi na kuogezwa
hamira. Alikuwa mwenye macho ya kikokombe. Mwili wake ulikamilishwa kwa
kiuno cha bunzi. Aisee! Mungu ampe nini amnyime nini? Kwa kweli
ungedhani Mungu alichukua siku kumi kwa kumwumba. Hata hivyo kuna wale
waliosema kwamba yeye alitemwa na nyuni tu.

Kakangu naye pia alikuwa mtanashati. Alikuwa mwenye misuli tinginya.
Sherehe zilianza. Watu waliimba wakimsifia bibi harusi. Watu wengine pia
walisifu kakangu. Nilitamani pia siku moja nitakuwa hivo hivo. Sherehe
ziliendelea. Walivishana pete. Wakakata keki. Kanisani nyaadhi
zilisomwa. Watu wakawatakia maarusi hao maisha ya asali na maziwa.
Maisha ya starehe za Sultan bin Jerere. Kwa kweli ilikuwa ni harusi ya
kukata na shoka.

Basi baada ya sherehe na kupokea zawadi kochokocho, kakangu na mpenziwe
walifunga safari hadi kule Maua. Huko ndio walikuwa wameandaa kufanyia
karamu yao. Walienda na baadhi ya zawadi. Walipofika walifurahia sana.
Walianza kugagua zawadi hadi nyingine. Walifikia kwa zawadi nyingine.
Ilikuwa na noti ya shilingi elfu sita. Ndani mlikuwa na bahasha
imeandikwa "It will just die". Huko kwetu ama kwa lugha ya vijana
wanasema hii haiendi mahali. Baada ya kusoma tu hivo, kaka alipokeza
mpenziwe. Pia yeye akasoma. Baada ya wao wote kusoma wakawa vipofu.
Hawakuweza kuona. Walilia sana. Walituma watu wache wawachukue tu kwani
hawakuweza kurudi.

Nilianza kufikiria kuhusu hiyo ndoto niliokuwa nayo. Nilijaribu
kuifafanua. Nikawa mfalme Nebukadineza. Nikatamani kuita waganga. Ila
sikupata. Nikatamani kuita Yusufu baba wa Yesu ila sikupata. Nilibaki
kulia tu na kulaani kitendo hicho. Nilikata shauri kwamba mimi sitaoa
kupitia harusi.